o
Jos sinulla on vaikeuksia rakkauden ilmaisussa,
syynä voi olla, että et rakasta itseäsi.
Pysy mukana tämän päivän aiheessamme:
Rakasta itseäsi ja elämääsi.
Kuinka moni teistä toivoisi, että pitäisi itsestään hieman enemmän?
Kuinka moni tietää, että sinulla ehkä on väärä asenne itseäsi
kohtaan ja sinun tulee nostaa itsesi arvostusta ylemmäksi.
Tämä on ehkä kaikkein tärkein asia, jonka Jumala on antanut minulle
opetettavaksi ja haluan aloittaa lukemalla hieman kirjasta, jonka
eräs tuntemani nainen, nimeltä Joyce Meyer on kirjoittanut.
Sen nimi on: "Kuinka onnistun olemaan oma itseni."
Pidätkö itsestäsi? Useimmat ihmiset eivät pidä.
Minulla on vuosien kokemus ihmisistä, auttaessani heitä
eheytymiseen tunneen, mielen, hengellisyyden ja
sosiaalisen elämän alueilla.
Suuri läpimurto tuli, kun havaitsin,
että useimmat ihmiset eivät pidä itsestään.
Jotkut sen tietävät itse, toisilla ei ole käsitystä siitä, että
se on heidän monien muiden ongelmiensa syy.
Itsensä kieltäminen ja itseinho ovat monen ihmissuhteen tuhon juuri.
Jumala haluaa, että meillä olisi upeita ihmissuhteita.
Olen huomannut, että Raamattu on kirja ihmissuhteista. Löydän sieltä
opetusta ihmissuhteista Jumalan, itseni ja muiden ihmisten kanssa.
Tiesitkö, että sinulla on suhde itsesi kanssa?
Mieti sitä, koska se ei ehkä ole koskaan tullut mieleesi.
Ajattelet vain suhteita ihmisiin työssäsi, lastesi ja
puolisosi kanssa, mutta sinulla on ihmissuhde itsesi kanssa ja
se on paljon aktiivisempi suhde kuin mikään muu suhde elämässäsi.
Et koskaan pääse itsestäsi eroon.
Et koko elämäsi aikana voi mennä minnekkään, missä sinä et olisi.
Se kuulostaa hauskalta, mutta on hyvä ymmärtää, että kaikkialle,
minne menetkin, niin siellä olet.
Edes sekunniksi, koko elämäsi aikana, et pääse eroon itsestäsi.
Jos et siis pidä itsestäsi...
....elämästäsi tulee tosi kurjaa.
Kuinka moni tietää kuinka kurjaa on viettää aikaansa, tunnin tai kaksi
sellaisen kanssa, josta et oikeasti pidä.
Minä vietin monia vuosia eläen niin, etten pitänyt itsestäni.
Minulla syynä oli se, että isäni hyväksikäytti minua seksuaalisesti.
Häpesin sitä, kuka olin enkä ymmärtänyt, että se,
mitä hän teki ei ollut minun syyni ja ajattelin, että minussa oli jotain vikaa.
Aloin hävetä sitä, kuka olin.
Kun sinussa on tuollainen myrkky hyvin syvällä sielussasi, niin
kaikki mitä yrität tehdä, värjääntyy ja myrkyttyy sen vuoksi.
Ehkä sinulle ei ole tapahtunut mitään vastaavaa, mutta
eikö tunnu siltä, että tämä maailma jossa me elämme
yrittää viestittää, että kaikki minussa ei olekaan niinkuin pitäisi.
Onko kukaan kokenut sen paineen?
Yritä näyttää sellaiselta, kuin muotilehtien mallit näyttävät.
Tämä, tuo, se ja niin edelleen.
On hyvin helppoa, menestyksen tavoittelun ohjaamassa yhteiskunnassa
alkaa tuntea, ettet ihan taida vastatakaan odotuksia ja seuraava
askel, minkä useimmat ihmiset ottavat, on alkaa vertailla itseään
ihmisiin, joiden oletetaan olevan jotain, vaikkei ehkä tiedetä, että
heillä on ihan samoja ongelmia, kuin mitä itselläsikin on ja sitten
ei vain vertailla itseämme heihin, vaan yritetään myös olla kuin he.
Totuus kuitenkin on, että monet heistä katsovat sinuun ja toivovat,
että olisivat niinkuin sinä ja yrittävät tulla sinun kaltaiseksi.
Kaikilla meillä on voimamme ja heikkoutemme.
Suurin virhe, mitä voit tehdä, on keskittyä heikkouksiisi.
Tietenkin haluamme, että Jumala tekee meissä työtä, jotta pääsemme
eroon heikkouksistamme ja asenne ongelmistamme.
Minun elämässäni oli aika, jolloin olin kateellinen eräälle tytölle.
Hän soitti kitaraa ja johti ylistystä ja
oli mestari kotitalodessa ja käsityöissä.
Minä taas olin kaikkea muuta, kuin mitä on ns. normaali nainen.
Päätin, että yritän tehdä joitain niistä asioista, joita hän teki.
Yritin opetella soittamaan kitaraa.
Ongelmana vain oli se, että kouluaikana melkein
reputin musiikissa ja minulla oli lyhyet sormet,
enkä saanut niitä kiertymään kitaran kaulan ympäri.
Minä siis käytin aikani kitaran soiton opiskeluun, koska en
halunnut saarnata. Halusin laulaa ja saarnata.
Monet ihmiset ovat samanlaisia.
He eivät ole tyytyväisiä siihen, mitä he osaavat tehdä ja niin he
yrittävät tehdä jotain missä he eivät ole edes hyviä.
Sanotaan että olin luokkaa 2 laulajana tai musiikissa ja jos
olisin työskennellyt kovasti ja tarpeeksi kauan aikaa, olisin ehkä
saavuttanut 4 tason, mutta eihän tässä maailmassa jonoteta nelosia.
Ymmärrättekö?
Mutta jos minulla on luonnostaan puheen lahja ja sillä
Jumalan antamalla lahjalla aloitankin tasolta 7 ja
kehitän sitä lahjaa ja rukoilen sen eteen
ja opettelen parempia kommunikointi menetelmiä,
niin ehkä muutamassa vuodessa pääsen tasolle 9 tai 10.
Kaikkihan haluavat ysejä ja kymppejä.
Kukaan ei toivo kakkosia, kolmosia ja nelosia.
Kuka vaan voi olla 9 tai 10, jos keskityt niihin taitoihin, joissa
olet luonnostasi jo lahjakas ja kehität niitä,
etkä tuijota heikkouksiisi ajatellen, että koska sinulla ei ole
jotain tiettyä lahjaa, niin sinussa on jotain vikaa
ja epätoivoisesti yrität kehittyä sellaiseksi, miksi
Jumala ei sinua koskaan tarkoittanut. Aamen?
Kuinka moni hiffaa tämän?
Minä ajattelin, etten ole ihan tavallinen nainen,
en kyllä tiedä millainen se olisi, mutta tiedän, etten ole sellainen.
Sehän onkin vain maailman kuva, mitä joku nyt pitää tavallisena.
Minä en ole koskaan ollut niinkuin muut, vaan aina hieman erilainen
ja osaksi varmaan kutsumukseni vuoksi.
Olemme persoonallisuuksiltamme ja lahjoiltamme erilaisia.
Ihmiset pitävät eri asioista. Jotkut kasvattavat puutarhoja
ja jotkut ompelevat. Minä en pidä kummastakaan.
Minä haluan shoppailla ja käydä syömässä ulkona.
En halua tehdä vaatteitani, vaan haluan ostaa ne.
En halua säilöä kasviksia vaan mennä syömään hyvään ravintolaan.
Hallelujaa!
Jotkut ihmiset haluavat laittaa ruokaa ja ommella ja se on hienoa.
Ylistys Herralle, mutta on hyvä ymmärtää, että
kaikki meistä ei pidä samoista asioista,
eikä se tarkoita, että meissä olisi jotain vikaa.
No niin, vapaudutaas nyt hieman.
Sanonkin, ettei kaikkien pastoreiden vaimojen tarvitse vetää naisten
ryhmää ja soittaa pianoa. Meillä on sellaisia laatikoita,
joihin me haluamme tukea ihmisiä
ja haluan vapauttaa teitä ulos noista laatikoista.
Uskon, että täällä on sellaisia henkilöitä, joita on tungettu
laatikkoon tai sinulle on tehty muotti, ja olet jo pitkään
yrittänyt olla sellainen, joka et ole, etkä enää
tunne iloa etkä täyttymystä, eikä sinulla ole ollut rohkeutta sanoa:
Tiedättekö, minä en ole tuollainen, enkä enää yritä olla sellainen,
jollainen en oikeasti ole. Aion etsiä sen, mitä Jumala on
minua varten suunnitellut ja aion tehdä sitä koko sydämelläni.
Mennään Matteuksen evankeliumiin 22:37
Siellä kysellään Jeesukselta, (jae 36) mitkä lait ovat tärkeimpiä,
mitkä vähemmän, mitkä enemmän merkitseviä ja Jeesukselta tulee
jakeessa 37 painava vastaus. "Sinun tulee rakastaa Herraa,"
"sinun Jumalaasi, kaikesta sydämestäsi, kaikesta sielustasi"
"ja kaikella mielelläsi." Muuten, heitän tämän sinulle
ajateltavaksi , että sielusi on tunne, tahto ja ajatusmaailmasi,
joten älä syytä koskaan ihmisiä siitä, että he palvovat tunteella,
koska Raamattu sanoo, että sinun tulee rakastaa Herraasi
koko sielullasi ja se tarkoittaa, että koko tunne maailmallasi.
Ei pidä innostua vain jalkapallo- pelistä tai uudesta asusta,
innostu myös Jumalasta.
Voimme tietenkin olla hiljaisia ja pidättyväisiä ja sekin on hienoa,
mutta se ei ole ainoa tapa palvoa, enkä tahdo että ihmisiä arvostellaan
siitä, että he ovat fanaattisia tai tunteellisia. Meillä on maalaisjärki.
Et varmaan halua olla niin täynnä itseäsi, ettei kukaan ympärilläsi
nauti siitä, mitä hän tekee, tai ei edes kuule omaa palvontaansa.
Mutta siinä ei ole mitään vikaa, jos tapauttaa käsiään tai
nostaa kädet ylös, hyppii ja tekee jotain sellaista,
josta näkee, että nautit olostasi seurakunnassa.
Niinpä Hän sanoo Matteus 22:37 "Rakasta Herraa sinun Jumalaasi"
"koko sydämelläsi, sielullasi ja mielelläsi ja kaikella voimallasi"
Jae 38 sanoo: "Tämä on suurin..." (kaikkein tärkein, periaate)
"ja ensimmäinen kaikista käskyistä"
Jumalan rakastaminen on ensimmäinen ja kaikkein tärkein
asia, mitä meidän tulee tehdä.
"Toiseksi sinun tulee rakastaa lähimmäistäsi, niinkuin itseäsi"
Rakasta lähimmäistäsi, niinkuin rakastat itseäsi. Tiedättekös mitä?
Jos et rakasta itseäsi, silloin et kykene rakastamaan muitakaan.
Jos et tule toimeen itsesi kanssa, et pärjää muidenkaan kanssa.
Jos suhteesi itsesi kanssa ei ole hyvä, niin silloin
suhteesi muihin ei tule myöskään olemaan hyvä.
Suurin lahja, minkä voit tälle maailmalle antaa, on terve sinä.
Fyysisesti terve, mielen ja tunteiden alueella oleva terve sinä.
Uskon, että jos joku ei pidä itsestään, se henkilö on sairas tunne alueella.
Jumala ei halua, että me toimimme niin.
Sinulla ei tulisi olla negatiivisia ajatuksia itsestäsi.
Siksi meidän täytyy käsitellä myös uskonnollisuuden henkiä,
koska ne saavat sinut tuntemaan syyllisyyttä ja
ne lisäävät elämääsi uusia sääntöjä noudatettavaksi.
Silloin sinä voit aina vaan pahemmin.
Tämä sana on kovaa, mutta se tuo elämääsi oikaisun, mutta
kun lähdet täältä voit paremmin, kuin tullessasi. Niin pitäisi tapahtua.
Kirkosta pois tullessa sinun ei tulisi tuntea itseäsi rotaksi tai pummiksi
tai tarpeettomaksi. Aamen!
Rakasta Herraa sinun Jumalaasi koko sydämestäsi, sielustasi, mielestäsi
ja kaikella voimallasi, sekä lähimmäistäsi niinkuin itseäsi.
Avaa 1. Pietarinkirje luku 3. Siellä on muutama tämän illan pää jae.
1. Piet. 3:11
Alkaen jakeesta 10, jossa sanotaan: "Pitäköön jokainen, joka haluaa"
"elämästä nauttia, kielensä erossa pahasta ja huulensa vilppiä puhumasta."
Kuinka paljon tärkeämpää on sanoa se, mitä Jumala meistä sanoo, kuin
puhua siitä, mitä muut ihmiset meistä puhuvat meille tai miltä
sinusta tuntuu tai ajattelet tai mitä vihollinen sinulle sanoo.
On pahaa puhua negatiivisesti itsestään. Kun Israelilaiset menivät
vakoilemaan Kanaanin maata, monet heistä tuli takaisin sanoen:
"Ei me siihen pystytä, siellä asuu jättiläisiä ja ne voittavat meidät."
Raamattu kertoo, että heidän raporttinsa oli huono Herran korvissa.
Kun puhumme negatiivisesti, se on huono raportti, siispä Hän sanoo:
"Jos haluat saada hyvän elämän ja nähdä hyviä päiviä..."
Amplified käännös sanoo: "Näyttää hyvältä tai ei"
Eli, olosuhteista huolimatta voit nähdä hyvät päivät ja
on yksi asia, joka sinun tulee tehdä.
"Pidätä kielesi pahaa puhumasta." Ja jatkaa jakeessa 11:
"Sinun tulisi myös kääntyä pois pahuudesta, paeta sitä ja tehdä"
"sitä, mikä on oikein." Sitten vielä sanotaan, että tulisi etsiä rauhaa.
"Etsi rauhaa." ja jatkaa vielä, että: "Älä vain kevytmielisesti etsi rauhaa"
"Jumalan, itsesi ja lähimmäistesi kanssa, vaan halaja sitä ahneesti."
Tässä näemme kaksi paikkaa. Toisessa sanotaan, rakasta itseäsi
toisessa sanotaan, ole rauhassa itsesi kanssa.
Sinun tulee rakastaa Jumalaa ja olla rauhassa Hänen kanssaan.
Sinun tulee rakastaa naapuriasi ja olla rauhassa hänen kanssaan.
Sinun tulee rakastaa itseäsi ja olla rauhassa itsesi kanssa.
Tiedän Jumalan Hengen avulla ja oman kokemukseni perusteella, että
vaikka kaikilla ei olekaan samaa ongelmaa,
niitä on kuitenkin enemmän, joilla se on ja
ja miljoonat TV:n katsojat kaikkialla maailmassa
eivät kestä itseään ja elävät pikku sodassa itsensä kanssa,
koko ajan inventoiden kaikkia virheitä ja
heikkouksia, joita sinulla on ja se saa vihollisen iloiseksi.
Niin kauan kuin annat vihollisen tehdä tätä sinulle,
et voi elää sitä elämää, jonka Jeesus lunasti sinulle kuolemallaan.
Joidenkin teidän täytyy päästä rauhaan itsenne kanssa.
Pyydä anteeksi tekemiäsi virhettä ja lopeta anelu ja kerjääminen
ja ota anteeksianto vastaan.
Usein uskonnollisuuden henki...
Tiedättekö mitä tarkoitan uskonnollisuuden hengellä?
Katsokaas on asioita, jotka näyttävät uskonnollisilta,
mutta ne eivät silti ole hengellisiä.
Esimerkiksi, itsestään väheksyen ajatteleminen ja itsensä alentaminen
näyttää uskonnollisin silmin katsoen nöyryydeltä.
"En minä ole mitään" "en ole minkään arvoinen", "olen niin
siunattu, kun Jumala on edes hyväksynyt minut omakseen."
Vaikka se niin olisikin, niin siinä hetkessä, kun otit Jeesuksen vastaan
pelastajanasi, tulit uudeksi luomukseksi, etkä ole ENÄÄ
se vanha ihminen, joka ennen olit. Olet uusi luomus Kristuksessa ja
jos olet uusi luomus, niin miksi haluat jatkaa vaellusta sen
vanhan luomuksen mukaan? Joskus jopa kun rukoilemme,
teemme sen vain kuullostaaksemme uskonnollisilta.
Tiedättekö sen farisealaisen miehen Luukas 18, joka rukoili sanoen:
"Jumala, minä kiitän sinua siitä, etten ole niin kuin tuo toinen tuossa"
Koska hän ei tee sitä, tätä ja tuota ja sitten se syntinen sanoo:
"Oi Jumala, anna minulle syntiselle anteeksi"
Raamattu kertoo, että hän meni kotiinsa autuaampana.
Se toinen tyyppi - Amplified käännös sanoo hänestä, että hän
rukoili itsensä kanssa ja itselleen. Hän ei edes puhunut Jumalalle.
Hän vain puhui ja ihasteli omaa ääntään.
Jos olen rehellinen, niin minun palvelutyöni alkuaikoina
Jumalan täytyi opettaa minulle, että kun rukoilen julkisesti,
on paras todella rukoilla,
eikä vain yritä tehdä vaikutusta hienolta kuullostavilla sanoilla.
Rukoillessa on saatava yhteys Jumalaan, eikä yleisöön.
Sellainen rehellinen yksinkertainen rukous ja silloin saamme vastauksen.
Usein ajatellan ylipyhästi ja kovin uskonnollisesti.
Uskonnollisuus voidaan kuvata siten, mitä me ajattelemme Jumalan
tarvitsevan, kun se on juuri sitä, mitä Hän ei tarvitse ollenkaan.
Usein ajatellaan yhä niin, että Hän haluaa meidän uhraavan kaiken.
Myöskin onnellisen elämän ja ilon. Vaikka Raamattu puhuukin uhrauksista
ja elämästä alhaisuudesta, jotta tulisi koroitetuksi ja ettei tulisi
olla itsekäs ja itsekeskeinen, se ei tarkoita, että
elämästä ei saisi nauttia, eikä sitä, että virheistä tulisi rankaista itseään.
Sehän juuri on vapautta jos voi virheen tehtyään sitä rehellisesti
katua ja sitten jatkaa elämäänsä.
Vihollinen haluasi meidän maksavan virheistämme, viikkon kärsien.
Rukoillessasi sinun on otettava myöskin vastaan
eikä vaan rukoilla, että "Jumala, en ole mitään,
anna minulle anteeksi, olen pahoillani".
Ja heti seuraavana päivänä taas se sama rukous uudestaan.
Tuollainen kuulosta hyvinkin uskonnolliselta, mutta
rukoile niin kuin Raamattu sanoo:
Pyydä ja ota vastaan jotta ilosi tulisi täydelliseksi.
Sanot siis: Isä, pyydän Sinulta anteeksiantoa,
kadun sitä mitä olen tehnyt, tiedän ettei se ollut oikein ja
Herra en voi luvata, etten tee niin uudestaan, koska
ilman apuasi lankean uudelleen.
Siis turvaan Sinun apuusi, tarvitsen Sinua.
Nyt otan vastaan armosi, laupeutesi ja Sinun anteeksiantosi.
Yleensä olen hetken hiljaa ja otan vastaan.
Otan vastaan rakkautesi.
Otan vastaan uuden alun.
Otan vastaan uuden mahdollisuuden.
Kiitos Herra.
Ja nyt voin olla oikeassa suhteessa Jumalaan, itseeni ja jos teen niin,
silloin olen oikeassa suhteessa myös muihin.
Monien ihmisten kanssa on vaikea tulla toimeen vain sen vuoksi, että
he kantavat jatkuvaa syyllisyyden taakkaa koko ajan.
Jotkut ihmiset ovat addikteja syyllisyydelle. Minä olin sellainen.
Haluan rohkaista sinua rakastamaan itseäsi.
Jumala rakastaa sinua ja sinun täytyy ottaa vastaan
Hänen rakkautensa uskossa.
Itsestäsi et pääse koskaa eroon ja siksi suhde itseesi on tärkeä.
Rohkaisen sinua myös rakastamaan elämääsi, sillä
sen halveksiminen ja onnettomana olo ei muuta sitä miksikään.
Jos opit rakastamaan elämääsi, Jumala voi auttaa sinua eteenpäin
juuri sinne minne haluat päästä.
Tänään tarjoamme DVD:tä nimeltä "Jumalallinen vaihtokauppa."
Upea opetus jonka uskon, olevan elämää muuttava, sekä
kirjoittamani kirja, joka on suosikkini, "Vähennä minut rakastamaan."
Uskon, että suuri käsky on, että vaellamme rakkaudessa muihin nähden,
rakastaen Jumalaa ja lähimmäistämme niinkuin itseämme.
Meidän tulee oppia, mitä tuo TODELLA tarkoittaa ja
toimia niin tarkoituksella.
Ota yhteystiedot ylös ja toimi, mutta älä vielä mene pois,
koska ihan kohta kerron sinulle elämäsi mahdollisuudesta.
Tänään haluamme kertoa joitain upeita asioita, joita tapahtuu täällä
joycemeyer työssä. Muutama viikko sitten, naiset monista osavaltioista
ja ainakin 43 kansasta, maailman laajuisesti, tuli yhteen St. Luisiin
25. naisten vuosijuhlille, jossa joyce julkaisi kirjan "Haastan sinut"
Se on upo uusi kirja, joka haastaa etsimään
elämääsi innoitusta ja tarkoitusta.
Saat omasi joycemeyer palvelujärjestöltä.
Se on upea lahja jouluksi.
voit katsoa tämän ja muita lahja- ideoita internet sivuitamme.
Se käy helposti klikkaamalla joycemeyer.org
Ennenkuin menen pois haluan kertoa tämän viikon tarjouksestamme.
Miltä elämäsi tuntuisi, jos voisit kerätä kaikki ikävät asenteet,
kaikki loukkaavat sanat ja pahat teot yhteen ja poistaa ne jäljellä
olevasta elämästäsi lopullisesti. Yhdellä tavalla se on mahdollista.
Löydä se keino DVD opetuksesta "Jumalallinen vaihtokauppa"
Tilaa se tänään, niin lähetämme sinulle lahjaksi Joycen kirjan,
"Vähennä minut rakastamaan" Saat kirjan, joka on auttanut monia
ymmärtämään todellisen rakkauden syvyyden.
Saat sen ilmaiseksi, kun tilaat Jumalallisen vaihtokaupan.
Ota meihin yhteyttä ruudulla olevin
yhteystiedoin, tai käy sivuillamme joycemeyer.org
Kiitos, kun olit tänään mukana "Iloa arkeen" ohjelmassa, näkemiin.
Afrikassa on maailman suurin määrä lapsia, jotka sairastavat AIDS'ia.
Intia tulee perässä. Minä hankin lääkinnällistä apua noille lapsille.
En voi auttaa heitä kaikkia, mutta voin auttaa joitakin heistä.
Nimeni on John ja olen joycemeyer palvelutyössä yhteistyökumppani.
Ensi kerralla ohjelmassamme "Iloa arkeen"
Haluan teidän ymmärtävän tämän. Teidän ei tule vain rakastaa
itseänne, vaan myös elämäänne.
Lakkaa haluamasta jonkun toisen elämää, ulkonäköä, lahjoja, taitoja.
Tiedätkö, että on traagista, jos on elossa, eikä nauti siitä ollenkaan.
Tiedätkö, missä vietät ikuisuutesi?
Haluatko saada syntisi anteeksi?
Haluatko ystävän, joka ei koskaan petä sinua?
Tarvitsetko vakuutta siitä, että tulevaisuutesi on tosi upea?
Jos tarvitset noita asioita, silloin tarvitset Jeesusta pelastajaksesi.
Olemme kaikki syntisiä ja Jumalan kirkkautta vailla.
Emme voi auttaa itseämme siinä, mutta Jumala lähetti ainoan
poikansa kuolemaan puolestamme, maksamaan rangaistuksen
synneistämme, jotta me voisimme olla vapaita.
Pelastus on ilmainen lahja. Oletko valmis antautumaan,
oletko väsynyt kurjuuteen, yksinäisyyteen ja yrittämään itse?
Älä enää yritä itse, vaan antaudu Jumalalle juuri nyt ja ota vastaan
pelastuksen lahja. Sinun täytyy vain rukoilla tämä rukous kanssani
todella tarkoittaen mitä sanot.
"Isä Jumala, kadun syntejäni."
"Kadun, että olen yrittänyt elää ilman sinua"
"Pyydän, anna anteeksi"
"Anna minulle upo uusi elämä"
"Uskon, että Jeesus kuoli puolestani"
"Uskon, että Hän vuodatti verensä minun vuokseni"
"Hän maksoi velkani"
"Hänen vuokseen, minä olen vapaa."
"Jeesus, otan Sinut nyt vastaan"
"ja annan elämäni Sinulle"
"Tule minun sisääni asumaan"
"ja tee minusta ihka uusi ihminen"
"Uskon nyt olevani pelastettu"
"uskon meneväni taivaaseen, kun jätän tämän maan,"
"mutta niin kauan kuin olen täällä haluan nauttia tästä matkastani."
Jeesuksen nimessä. Aamen.
Jos rukoilit tuon rukouksen tarkoittaen sitä koko sydämestäsi,
niin olet uusi luomus Kristuksessa, saat uuden alun,
sillä kaikki vanha on mennyt ja uusi on sijaan tullut.
Sinä ehkä haluat tietää enemmän tästä ilmaisesta pelastuksen lahjasta.
Soita siis numeroon ruudulla, koska haluaisimme lähettää sinulle
tietoja jotka auttavat sinua tulevina päivinä.
Me rakastamme sinua ja olen tosi iloinen päätöksestäsi
ja haluan toivottaa sinut tervetulleeksi Jumalan perheeseen.
Olet meile hyvin tärkeä.
Ilman ystäviä ja kumppaneita työmme ei olisi mahdollista.
Yhdessä voimme ruokkia nälkäisiä, vaatettaa köyhiä
julistaa ilosanomaa kansakunnille.
Osoitteessa www,joycemeyer.org voit esittää rukouspyyntösi,
tutustua lisämateriaaliin, tutkia kokouskalenterimme
ja liittyä kumppaniksemme viemään Kristuksen rakkautta maailmaan.
Käännös: Aila Odum